gl gl gl gl gl gl en gl gl en en gl gl vi en gl gl gl en gl la gl es gl gl gl gl gl gl gl gl gl gl gl gl gl gl gl gl gl gl gl gl gl war gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl it gl it it gl gl gl gl gl en en gl en gl gl da gl gl gl gl gl gl de la gl es gl gl gl gl gl gl gl gl gl gl gl gl gl gl gl gl gl gl gl gl gl gl gl gl pt gl gl gl gl gl gl gl gl gl gl sv gl gl gl gl gl gl gl gl gl en gl gl gl it gl gl gl en gl es it gl gl it gl gl gl gl gl gl gl gl gl gl gl gl gl gl
Deputación de A Coruña :: Ficha Nova
RPT, cadro de persoal e organigrama
Modelos de carteis de obras
A Deputación da Coruña avanza na loita estrutural contra a desigualdade e a violencia de xénero
igualdade 25 de Novembro de 2021
O presidente da Deputación, Valentín González Formoso, e da deputada de Igualdade, María Muíño, encabezaron o acto público no Día Internacional da Eliminación da Violencia contra a Muller que organizou o ente provincial e no que participaron a chelista Margarida Mariño e as poetas Charo Lopes e Lucía Aldao
O presidente da Deputación, Valentín González Formoso, e a deputada de Igualdade, María Muíño, encabezaron esta mañá o acto público con motivo do Día Internacional da Eliminación da Violencia contra a Muller, que tivo lugar no exterior da biblioteca provincial. Tanto o presidente como a deputada aproveitaron para poñer en valor o traballo realizado desde a Deputación para loitar estruturalmente contra as situacións de desigualdade, dentro do seu marco competencial e do xeito máis transversal posible, tanto desde a área de Igualdade creando rede cos concellos e con entidades, como incorporando a perspectiva de xénero nas licitacións e contratos públicos.
O presidente da Deputación, Valentín González Formoso, chamou a "pór todos os recursos das administracións e todo o apoio da sociedade no empeño de rematar coa lacra da violencia machista". Indicou ademais que "na Deputación da Coruña entendemos que a violencia contra as mulleres é absolutamente incompatible cunha sociedade democrática, por isto expresamos de xeito claro e contundente o noso compromiso na loita contra calquera tipo de violencia cara ás mulleres e manifestamos o noso apoio incondicional ás vítimas de violencia machista".
Pola súa banda, a deputada de Igualdade, María Muíño fixo un chamamento a "avanzar en coeducación, fomentar o crecemento persoal e colectivo das mulleres, en crear redes de apoio". No eido da creación de redes, María Muíño adiantou que "desde a área de Igualdade queremos poñer xa en marcha un dos grandes eixes do noso plan de acción, a Escola de Formación e Igualdade, que se complemente coas liñas xa postas en marcha, como a rede de axentes pola igualdade".
Na liña á planificación no curto e medio prazo desde a institución provincial, María Muíño insistiu "en poñer en marcha programas socioeducativos, ben formulados e planificados, e que teñan continuidade", e neste eido salientou "a importancia de darlle formalidade de xeito inmediato á rede de concellos e entidades pola igualdade".
Nun día tan significativo como o 25N non faltaron as referencias ás cifras relativas á violencia de xénero. Neste sentido, González Formoso lembrou que, desde que hai cifras oficiais, 1.118 mulleres (66 en Galicia) e 44 menores foron asasinados, vítimas da violencia máis terrible: a violencia vicaria que busca causar un dano irreparable ás nais. "Detrás de cada cifra hai unha muller que, incomprensiblemente, ve a súa vida e o seu futuro truncado", afirmou o presidente, que destacou que o Goberno provincial "amosa con feitos o seu compromiso coa igualdade e coas mulleres vítimas desta lacra social" con programas de educación en igualdade desde a etapa escolar, apoiando o tecido asociativo, incorporando a perspectiva de xénero nas licitacións e contratos públicos e impulsando a Rede de Casas de Acollida con centros en Ferrol, A Coruña e Culleredo, premiada pola FEMP e o Goberno de España polo seu gran labor, e nas que hoxe a Deputación inviste un 46% máis que en 2019.
"Mulleres cada vez máis desobedientes"
"Hai quen di que agora hai máis asasinatos que antes. Tamén hai máis divorcios que antes, con certeza. Talvez as mulleres son (somos) máis desobedientes que nunca. Ou igual están resucitando, porfionas, nos nosos corpos as desobedientes de outras xeracións. As insubmisas. As bruxas do século XIV ou XVII, por exemplo. Se é así, que así sexa. Até que non sexa necesario rebater o negacionismo, até que non haxa violencias estruturais, un iceberg terrorífico do que apenas vemos un pico, uns poucos números de asasinadas, algunhas violacións, algúns insultos machistas", así soou parte do texto lido pola poeta Charo Lopes que, xunto á tamén poeta Lucía Aldao, foi a encargada de poñerlle voz á lectura poética do acto desta mañá.
Concretamente, Lucía Aldao leu os poemas "Donas e señoras da escuridade e da risa", "Andrea" e "Esfolar un Minotauro". Pola súa banda, Charo Lopes leu "Anedota 0" do seu poemario "De como acontece o fim do mundo"; e "Poema 17" e "Poema 18: espelhos" do poemario "Album". Os textos foron compartidos previamente cos concellos da provincia adheridos á campaña DE FRONTE para que, de xeito voluntario, fixeran unha lectura simultánea nas súas rúas.
Convén lembrar que neste 2021, a campaña da área de Igualdade DE FRONTE conta coa adhesión de 88 concellos e 59 entidades da provincia que están a difundir a mensaxe de plantarlle cara ao feminicidio.
Concurso de guións contra a violencia de xénero
Decálogo por un verán en igualdade
Tecnofeministas: Cinco voces para construír igualdade dende as redes
Decálogo de Festas en Igualdade
Campaña por unhas festas en igualdade
Decálogo dun Entroido en Igualdade
Premio "Begoña Caamaño" á acción cultural pola igualdade de xénero
Relación de admitidos/as aos cursos da segunda convocatoria
Formoso afirma que a igualdade debe ser “unha prioridade” e insta a…
A Deputación da Coruña abre un balcón á diversidade sexual coa campaña…
A Deputación da Coruña reivindica a "liberdade de ser e sentir" na…
A Deputación da Coruña presenta un decálogo para un verán libre de machismos
en toda a web
Pode que atopes interesante algún destes contidos:
Conservatorio Profesional de Danza
Atopa o que necesitas
2022 © Deputación Provincial de A Coruña. Todos os dereitos reservados
Localización Directorio Política de privacidade Aviso legal Mapa da web